**Έκθεση δραστηριοτήτων του Αμαριωτάκη Βασίλειου από το σεμινάριο κατάρτισης του Ευρωπαϊκού προγράμματος Erasmus+ με τίτλο «Το Πρότυπο Πειραματικό Γυμνάσιο Πατρών οραματίζεται το μέλλον του» και αριθμό σύμβασης 2014-1-EL01-KA101-000542.**

Το συγκεκριμένο σεμινάριο που παρακολούθησα είχε τίτλο *“Experimental Barcelona- Experiential travel for Education, creative tourism and wellbeing”*  και πραγματοποιήθηκε στη Βαρκελώνη από τις 4 έως και τις 9 Ιουλίου του 2016. Ο φορέας διοργάνωσης ήταν *The Europass Teacher Training school* με εκπαιδευτή τη Marta Mandolini. Συμμετείχαν ως εκπαιδευόμενοι 9 άτομα (εκπαιδευτικοί στο σύνολό τους) από 2 Ευρωπαϊκές χώρες (Ελλάδα, Ρουμανία).

Οι δραστηριότητες του προγράμματος ελάμβαναν χώρα τόσο σε αίθουσα διδασκαλίας όσο και σε εξωτερικούς χώρους (διαμερίσματα της Βαρκελώνης). Ξεκινούσαν στις 09.00 και τελείωναν στις 14:00 περίπου κάθε μέρα με διάλλειμα περίπου 15 λεπτών για καφέ. Μετά το πέρας των μαθημάτων την τρίτη μέρας του σεμιναρίου παρακολουθήσαμε και μια ξενάγηση στην πόλη της Βαρκελώνης (μέρος του προγράμματος) η είχε διάρκεια 2 ωρών.

Η εισηγήτρια του σεμιναρίου χαρακτηρίστηκε από το σύνολο των εκπαιδευόμενων ως εξαιρετικά κατατοπισμένη και μεταδοτική. Χρησιμοποίησε πληθώρα μεθόδων και τεχνικών με θετικά αποτελέσματα.

Οι εντυπώσεις που αποκόμισα τόσο από το σεμινάριο είναι εξαιρετικές. Το σεμινάριο ήταν ενδιαφέρον και πρακτικό και οι δραστηριότητες που χρησιμοποιήσαμε είναι εύκολες και με σωστή οργάνωση. Οι γνώσεις που απέκτησα είναι σημαντικές και άμεσα εφαρμόσιμες για την οργάνωση και διαχείριση βιωματικών μαθημάτων και εκπαιδευτικών εκδρομών. Η οργάνωση του σεμιναρίου ήταν πάρα πολύ καλή και δεν αντιμετώπισα κανένα πρόβλημα τόσο κατά τη μεταβίβασή μου όσο και την παραμονή μου στο κέντρο διεξαγωγής του σεμιναρίου ενώ οι οργανωτές κατέβαλαν κάθε δυνατή προσπάθεια για τη διευκόλυνση όλων των συμμετεχόντων. Το πρόγραμμα τηρήθηκε χωρίς αποκλίσεις. Μοναδικό μειονέκτημα ήταν η αίθουσα στην οποία πραγματοποιούνταν τα σεμινάρια η οποία ήταν αρκετά μικρή, κάτι το οποίο ίσως και να δικαιολογείται από την ηλικία του κτηρίου.

Τέλος θα ήθελα να συστήσω το συγκεκριμένο πρόγραμμα και στους υπόλοιπους συναδέλφους προκειμένου να αποκομίσουν και αυτοί αντίστοιχα οφέλη. Προς αυτή την κατεύθυνση σκοπεύω να ενημερώσω τους συναδέλφους μου τόσο σε προσωπικό επίπεδο όσο και σε σχολικό.